**Likumprojekta**

**“Grozījumi Alternatīvo ieguldījumu fondu un to pārvaldnieku likumā” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts **“ Grozījumi Alternatīvo ieguldījumu fondu un to pārvaldnieku likumā” (turpmāk – likumprojekts)** tika izstrādāts, lai tiktu precizētas pārkāpuma procedūras lietā Nr.2013/0316 konstatētās nepilnības attiecībā uz Eiropas Parlamenta un padomes 2011.gada 8.jūnija Direktīvas 2011/61/ES par alternatīvo ieguldījumu fondu pārvaldniekiem un par grozījumiem Direktīvā 2003/41/EK, Direktīvā 2009/65/EK, Regulā (EK) Nr. 1060/2009 un Regulā (ES) Nr. 1095/2010 ieviešanu, un ieviestu direktīvu 2014/65/EK (2014.gada 15.maijs) par finanšu instrumentu tirgiem un ar ko groza Direktīvu 2002/92/ES un Direktīvu 2011/61/ES 92.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvija ir saņēmusi Eiropas Komisijas (turpmāk – Komisija) 2014.gada 26.novembra argumentēto atzinumu pārkāpuma procedūras lietā Nr.2013/0316 pret Latvijas Republiku saistībā ar Eiropas Parlamenta un Padomes 2011.gada 8.jūnija Direktīvu 2011/61/ES par alternatīvo ieguldījumu fondu pārvaldniekiem un par grozījumiem Direktīvā 2003/41/EK, Direktīvā 2009/65/EK, Regulā (EK) Nr. 1060/2009 un Regulā (ES) Nr. 1095/2010 (turpmāk – Direktīva 2011/61/ES), kurā norādītos pārkāpumus Latvija atzīst daļēji. Lai novērstu konstatētās nepilnības un Direktīvas 2011/61/ES prasības transponētu precīzi, ir izstrādāts likumprojekts “Grozījumi Alternatīvo ieguldījumu fondu un to pārvaldnieku likumā”.  No Komisijas argumentētā atzinuma Latvija sniedza šādus komentārus par tajā minētajiem pārkāpumiem attiecībā uz Direktīvas 2011/61/ES:  1. 14.panta 1.punkta pirmās daļas c) un e) apakšpunktu - izstrādājot Alternatīvo ieguldījumu fondu un to pārvaldnieku likumu, tika izmantota izvēles iespēja, kas neparedzēja licencētiem ārējiem pārvaldniekiem veikt ieguldītāja finanšu instrumentu portfeļa individuālu pārvaldīšanu saskaņā ar ieguldītāja pilnvarojumu, ja šo portfeli veido viens vai vairāki Finanšu instrumentu tirgus likuma 3.panta otrajā daļā minētie finanšu instrumenti, kā arī sniegt konsultācijas par ieguldījumiem Finanšu instrumentu tirgus likuma 3.panta otrajā daļā minētajos finanšu instrumentos, veikt fondu ieguldījumu daļu un ieguldījumu fondu ieguldījumu apliecību turēšanu un administrēšanu, kā arī ieguldītāju rīkojumu par darījumiem ar finanšu instrumentiem pieņemšanu un nodošanu izpildei (turpmāk – ieguldījumu pakalpojumi).  Ņemot vērā, ka Komisija veica grozījumus direktīvā 2011/61/ES, nosakot vienādas prasības licencētiem ārējiem pārvaldniekiem minēto pakalpojumu pārrobežu sniegšanā, lai novērstu nevienlīdzīgu situāciju, ka Latvijā licencētam pārvaldniekam nav tiesību sniegt iepriekš minētos pakalpojumus, ne arī tādējādi tos piedāvāt citās dalībvalstīs, tika veikti grozījumi Alternatīvo ieguldījumu fondu un to pārvaldnieku likumā, lai atļautu Latvijā licencētam pārvaldniekam veikt ieguldījumu pakalpojumus. Atzinumā norādītos punktus, kas attiecas uz Direktīvas 2011/61/ES 14.panta 1.punkta pirmās daļas c) un e) punktu par interešu konfliktu starp klientiem, kuriem pārvaldnieks sniedz ieguldījumu pakalpojumus pārņemšanu, nebija jāievieš, jo pārvaldniekam juridiski nebija tiesību sniegt ieguldījumu pakalpojumus klientiem. Tādējādi arī minēto Direktīvas 2011/61/ES punktu ieviešana, būtu bijusi pretrunā ar esošo juridisko ietvaru un praksi. Ņemot vērā grozījumus Direktīvā 2011/61/ES, kas izdarīti ar Eiropas Parlamenta un padomes 2014.gada 15.maija Direktīvu 2014/65/EK par finanšu instrumentu tirgiem un, ar ko groza Direktīvu 2002/92/ES un Direktīvu 2011/61/ES (turpmāk - MIFID II) un, lai nodrošinātu vienlīdzīgu attieksmi tiem dalībvalstu pārvaldniekiem, kas sniedz ieguldījumu pakalpojumus Latvijā izmantojot pases principu, vienlaicīgi ar MIFID II 92.pantu tiek ieviests arī Direktīvas 2011/61/ES 6.panta 4.punkts (atļauja Latvijā licencētam pārvaldniekam veikt ieguldījumu pakalpojumus). Tas nozīmē tiesisku pamatojumu arī 14.panta 1.punkta pirmās daļas c) un e) punkta ieviešanai, jo tad pārvaldniekam būs tiesības slēgt līgumus arī ar klientiem, kuriem tas sniegs ieguldījumu pakalpojumus.  2. 3.panta 3.punkta pirmās daļas e) punkts - Latvija ir ieviesusi stingrāku prasību, kas paredz – ja pārvaldnieka pārvaldē esošo fondu darbība un aktīvu apmērs sasniedz vai pārsniedz kaut vienu no likuma 7.panta pirmajā daļā minētajiem kritērijiem, pārvaldnieks 30 dienu laikā pēc neatbilstības iestāšanās iesniedz Komisijai iesniegumu, lai saņemtu licenci alternatīvo ieguldījumu fondu pārvaldnieka darbībai. Regula 231/2013 paredz pagaidu periodu līdz trim mēnešiem, kura laikā pārvaldniekam ir tiesības informēt uzraudzības institūciju par neatbilstību esamību, taču prasība licences saņemšanai iestājas, ja šis pagaidu periods ilgst vairāk par trim mēnešiem.  3. 31.panta 3.punkta otro daļu - Latvijā alternatīvo ieguldījumu fondu (turpmāk – AIF) un ārpussavienības alternatīvo ieguldījumu fondu pārvaldnieku (turpmāk – AIFP) uzraudzības institūcija ir viena un tā ir Finanšu un kapitāla tirgus komisija, līdz ar to nebija nepieciešama atsevišķa paziņošana. Tomēr, lai Direktīvas norma būtu pilnībā transponēta, likuma 66.pants tika precizēts attiecībā uz paziņošanu Eiropas Savienības dalībvalstu uzraudzības institūcijām.  Atļaujot pārvaldniekam sniegt ieguldījumu pakalpojumus un blakus pakalpojumus, nepieciešams papildināt arī pantu par maksājumiem Komisijas darbības finansēšanai. Paredzēts maksājums līdz vienam procentam no pārvaldnieka sniegto ieguldījumu pakalpojumu bruto ieņēmumiem ceturksnī, bet ne mazāk par 711 *euro* gadā, ja licencēts ārējais pārvaldnieks sniedz ieguldījumu pakalpojumus. Identiska maksa par uzraudzību paredzēta arī dalībvalstī licencēta pārvaldnieka filiālei, kas reģistrēta Latvijā un sniedz ieguldījumu pakalpojumus Latvijā. Minētās maksas ir identiskas ar ieguldījumu pārvaldes sabiedrībām noteiktajam maksām. |
| 3. | Projekta izstrādē iesaistītās institūcijas | Finanšu un kapitāla tirgus komisija. |
| 4. | Cita informācija | Likumprojekts ietver šādus pamatjautājumus.  1. Direktīvas 2011/61/ES 92.panta ieviešana, kas secīgi ievieš arī līdz šim nepiemēroto izvēles iespēju, kas izriet no Direktīvas 2011/61/ES 6.panta 4.punkta un 12.panta 2.punkta.  2. Novērš Eiropas Komisijas pārkāpuma vēstulē norādītās nepilnības atsevišķu Direktīvas 2011/61/ES punktu ieviešanā.  3. Precizē Alternatīvo ieguldījumu fondu un to pārvaldnieku likuma atsevišķas normas, kuru labojumi nepieciešami, pielietojot likumu praksē.  Likumprojekta tiesiskā regulējuma mērķis ir atļaut ieguldījumu pakalpojumu sniegšanu un novērst nepilnības pārkāpuma procedūrā minētajos punktos.  Papildus tiek norādīts, ka ar:   1. 1.panta 20.punktu tiek ieviests Direktīvas 2011/61/EK 92.panta prasības; 2. 5.panta grozījumi paredz ieviest AIFMD 6.panta 4.daļas prasības; 3. 9.panta trešā daļa ievieš Direktīvas 2011/61/EK 3.panta 3.punkta 1.daļas e) apakšpunktu, kurā ir atrunāta kārtība par to, ko dara pārvaldnieks, kā tiek informēts uzraugs, pārkāpjot slieksni; 4. 16.panta astoto daļu tiek precizēta AIFMD 9.panta 5.punktā minētā norma par pastāvīgo izmaksu aprēķināšanas kārtību; 5. 18.panta un 22.panta grozījumi ir cieši saistīti ar Direktīvas 2011/61/EK 14.panta 1.punkta pirmās daļas c) un e) apakšpunktu pārņemšanu. Gadījumā, ja likuma 5.pants atļauj sniegt atsevišķus ieguldījumu pakalpojumus, tad ar grozījumiem likumprojekta 8. un 9. pantā tiek noteikta kārtība, kādā par pakalpojumu sniegšanu tiek informēta Komisija un noteiktas prasības šo pakalpojumu sniegšanai, lai tiktu nodrošināta ieguldītāju aizsardzība; 6. 23.panta pirmās daļas 3. un 4.punktu tiek ieviestas AIFMD 14.panta 1.punkta c) un e) apakšpunkta prasības; 7. 24.pantu tiek ieviestas likumā noteiktās prasības atalgojuma politikai un praksei arī tiem AIFP darbiniekiem, kuri sniedz ieguldījumu pakalpojumus; 8. 41.panta grozījumiem tiek mazināts administratīvais slogs fonda pārvaldniekiem sagatavot vēl vienu dokumentu, kas pēc būtības būtu identisks jau esošajiem. Norma paredz dokumentu pielīdzināšanu, tādējādi mazinot slogu. Šī panta desmitā daļa precizē noteikumus, kādā IBS un KI var izplatīt daļas, jo iepriekš likumā nebija konkrētu normu, kā to darīt; 9. 47.panta pirmā daļa precizēta saistībā ar OECD norādījumiem, ka trešo valstu IBS vai KI filiāles tiek diskriminētas turētājbankas pakalpojumu sniegšanā pat tad, ja tām ir filiāle dalībvalstī. Norma ieviesta, lai izpildītu saistības pret OECD saistībā ar iestāšanos; 10. 54.panta pirmā daļa precizēta, lai skaidrāk ieviestu direktīvas 21.panta 11.punkta otrās daļas a) apakšpunkta prasības; 11. 58.panta otrās daļas 7.punkts papildināts, lai sniegtu informāciju par ārējā vērtētāja piesaistīšanu; 12. 67.panta piektā daļas precizēta, lai skaidrāk ieviestu Direktīvas 2011/61/EK 32.panta 4.punkta otrās daļas prasības; 13. 81.pants papildināts ar astoto daļu, lai Komisijai tiktu likumā noteikts deleģējums pieņemt normatīvos aktus; 14. 86.panta piektā daļa papildina Komisijas tiesības attiecībā uz dalībvalstu pārvaldniekiem, kuri uz pārrobežu principa izplata Latvijā daļas. Komisijai ir jābūt tiesībām iedarboties pret šādiem pārvaldniekiem, lai nodrošinātu Latvijas tirgus un ieguldītāju aizsardzību; 15. Pārejas noteikumu 9.punkts precizēts, lai visi fondi, arī tie kuri nav atzīstami par AIF konsekventi ievērotu prasības grāmatvedības kārtošanai un finanšu pārskatu sagatavošanai, kādas bija spēkā to dibināšanas brīdī; 16. 6.panta sestā daļa, 10.panta astotās daļas 2.punkts, 16.pants, 25.pants, 36.panta ceturtā daļa, 58.panta otrās daļas 4.punkts un Pārejas noteikumu 5.punts tika precizēti kā redakcionāli precizējumi likuma nepārprotamai un viennozīmīgai piemērošanai. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums attiecas uz 12 licencētajām ieguldījumu pārvaldes sabiedrībām, kurām paredzētas tiesības papildus savai pamatdarbībai – ieguldījumu fondu pārvaldei – izvēlēties arī alternatīvo ieguldījumu fondu pārvaldi. Likumprojekta tiesiskais regulējums attiecas arī uz 4 licencētiem un 6 reģistrētiem alternatīvo ieguldījumu fondu pārvaldniekiem un kredītiestādēm, kuras var tikt izvēlētas par fonda turētājbanku. |
| 2. | Tiesiskā regulējuma ietekme uz tautsaimniecību un administratīvo slogu | Netiek paredzētas papildu administratīvās procedūras. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Papildus tiek veikts arī grozījums likumā ''Par privātajiem pensiju fondiem''. Ņemot vērā, ka alternatīvo ieguldījumu fondu pārvaldniekiem tiek atļauts pārvaldīt klientu finanšu instrumentu portfeļus, tostarp, pensiju fondu un papildpensijas kapitāla uzkrāšanas institūciju portfeļus, nepieciešams papildināt privāto pensiju likumā minēto privāto pensiju fondu pensiju plāna līdzekļu pārvaldītāju sarakstu, iekļaujot arī alternatīvo ieguldījumu fondu pārvaldnieku, kurš ir tiesīgs sniegt ieguldījumu pakalpojumus. Minētais likumprojekts ir sagatavots un tiks iesniegts vienotā paketē ar likumprojektu ''Alternatīvo ieguldījumu fondu un to pārvaldnieku likums''. |
| 2. | Atbildīgā institūcija | Finanšu ministrija, Finanšu un kapitāla tirgus komisija. |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2011.gada 8.jūnija Direktīva 2011/61/ES par alternatīvo ieguldījumu fondu pārvaldniekiem un par grozījumiem Direktīvā 2003/41/EK, Direktīvā 2009/65/EK, Regulā (EK) Nr.1060/2009 un Regulā (ES) Nr.1095/2010. Eiropas Parlamenta un padomes 2014.gada 15.maija Direktīva 2014/65/EK par finanšu instrumentu tirgiem un ar ko groza Direktīvu 2002/92/ES un Direktīvu 2011/61/ES. |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |
| --- | --- | --- | --- |
| 1.tabula  **Tiesību akta projekta atbilstība ES tiesību aktiem** | | | |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | | Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Direktīva 2011/61/ES** | | | | |
| 3.panta 3.punkts 1. daļas e) punkts | | 4.pants (Alternatīvo ieguldījumu fondu un to pārvaldnieku likuma 9.panta trešā daļa) | ES tiesību akta vienība tiek ieviesta pilnībā. | Projekts neparedz ieviest stingrākas prasības, kā to paredz direktīva. |
| 12.panta 2.punkts | | 9.pants (Alternatīvo ieguldījumu fondu un to pārvaldnieku likuma 22.panta ceturtā daļa) | ES tiesību akta vienība tiek ieviesta pilnībā. | Projekts neparedz ieviest stingrākas prasības, kā to paredz direktīva. |
| 14.panta 1.punkta c) apakšpunkts | | 10.pants  (Alternatīvo ieguldījumu fondu un to pārvaldnieku likuma 23.panta pirmās daļas 4. punkts) | ES tiesību akta vienība tiek ieviesta pilnībā. | Projekts neparedz ieviest stingrākas prasības, kā to paredz direktīva. |
| 14.panta 1.punkta e) apakšpunkts | | 10.pants  (Alternatīvo ieguldījumu fondu un to pārvaldnieku likuma 23.panta pirmās daļas 3. punkts ) | ES tiesību akta vienība tiek ieviesta pilnībā. | Projekts neparedz ieviest stingrākas prasības, kā to paredz direktīva. |
| 6.panta 4.punkts | | 2.pants  (Alternatīvo ieguldījumu fondu un to pārvaldnieku likuma 5.pants) | ES tiesību akta vienība tiek ieviesta pilnībā. | Projekts neparedz ieviest stingrākas prasības, kā to paredz direktīva. |
| 31.panta 3.punkts | | 19.pants  (Alternatīvo ieguldījumu fondu un to pārvaldnieku likuma 66.panta piektā daļa) | ES tiesību akta vienība tiek ieviesta pilnībā. | Projekts neparedz ieviest stingrākas prasības, kā to paredz direktīva. |
| Direktīva 2014/65/EK | | | | |
| 92.pants | | 21.pants  (Alternatīvo ieguldījumu fondu un to pārvaldnieku likuma 69.pants ) | ES tiesību akta vienība tiek ieviesta pilnībā. | Projekts neparedz ieviest stingrākas prasības, kā to paredz direktīva. |

|  |
| --- |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  **Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par likumprojekta izstrādes uzsākšanu tika informēta Eiropas Komisija, ņemot vērā no tās saņemto 2014.gada 26.novembra argumentēto atzinumu pārkāpuma procedūras lietā Nr.2013/0316 pret Latvijas Republiku saistībā ar Eiropas Parlamenta un Padomes 2011.gada 8.jūnija Direktīvu 2011/61/ES par alternatīvo ieguldījumu fondu pārvaldniekiem un par grozījumiem Direktīvā 2003/41/EK, Direktīvā 2009/65/EK, Regulā (EK) Nr. 1060/2009 un Regulā (ES) Nr. 1095/2010.  Finanšu ministrijas tīmekļa vietnē tiks publicēta informācija par plānotajiem grozījumiem Alternatīvo ieguldījumu fondu un to pārvaldnieku likumā, kur tiks norādīts plānotais termiņš likumprojekta iesniegšanai Ministru kabinetā, kā arī atbildīgā amatpersona, tādējādi sabiedrība tiks informēta par projekta virzību. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Likumprojekta prasību izpildi nodrošinās Finanšu un kapitāla tirgus komisija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Finanšu ministrs J.Reirs

10.02.2015 12.00

1764

A.Brīze; 67095441

anete.brize@fm.gov.lv